UZNESENIE VLÁDY SR 
č. ...
z ...

k Aktuálnym otázkam prípravy Slovenskej republiky na členstvo v Európskej únii – stav k 31.3.2003

Číslo materiálu:		
Predkladateľ:	Pál Csáky, podpredseda vlády Slovenskej republiky pre európsku integráciu, ľudské práva a menšiny	
Vláda SR

A. schvaľuje 

A.1.   	Aktuálne otázky prípravy Slovenskej republiky na členstvo v Európskej únii – stav k 31.3.2003

B.   ukladá 

podpredsedovi vlády SR pre európsku integráciu, ľudské práva a menšiny v spolupráci s podpredsedom vlády SR a ministrom financií
a predsedom Úradu pre štátnu službu

B.1. na základe zoznamu štátnozamestnaneckých miest v odbore Medzinárodná spolupráca, finančné prostriedky ES predložiť na rokovanie vlády SR návrh na zlepšenie odmeňovania príslušných štátnych zamestnancov

do 31. mája 2003

ministrom a vedúcim ústredných orgánov štátnej správy
prednostom krajských úradov

B.2.  v rámci svojej kompetencie obsadiť voľné štátnozamestnanecké pracovné miesta vytvorené uzneseniami vlády SR č. 702/2001 a 947/2002 

do 30. júna 2003

B.3.  predkladať podpredsedovi  vlády  SR  pre  európsku  integráciu, ľudské práva a menšiny informáciu o napĺňaní pracovných miest vytvorených uznesením vlády SR č. 947/2002 podľa negociačných kapitol v štruktúre tabuľkovej časti materiálu schváleného uznesením vlády SR č. 947/2002 

do 31. mája 2003 a mesačne

ministrom a vedúcim ústredných orgánov štátnej správy, ktorí sú príjemcovia pomoci Phare finančných memoránd 2001 a 2002

B.4.    predložiť podpredsedovi vlády SR pre európsku integráciu, ľudské práva a menšiny  informáciu o plnení bodu B.4 uznesenia vlády SR č. 1150/2001 a plnení bodu B.2 uznesenia vlády SR 6/2003

do 15. mája 2003 a mesačne

       podpredsedovi vlády SR a ministrovi financií 
ministrovi životného prostredia
       ministrovi dopravy, pôšt a telekomunikácii
	ministrovi pôdohospodárstva 

B.5.   predložiť podpredsedovi vlády SR pre európsku integráciu, ľudské práva a menšiny informáciu o stave kontrahovania programu ISPA a SAPARD príslušnými implementačnými agentúrami

do 15. mája 2003 a štvrťročne

vedúcemu Úradu vlády SR

B.6.  nájsť rezervu 3 štátnozamestnaneckých miest v rámci Úradu vlády SR a presunúť uvedené miesta na odbor zahraničnej pomoci Phare, bilaterálnej a multilaterálnej spolupráce Úradu vlády SR

do 15. mája. 2003 

C.   zrušuje 

C.1.  úlohu B.9. uznesenia vlády SR č. 947/2002 

Vykonajú:   	podpredseda vlády SR pre európsku integráciu, ľudské práva a menšiny 
podpredseda vlády SR pre ekonomiku a minister financií 
ministri a vedúci ústredných orgánov štátnej správy
	predseda Úradu pre štátnu službu
	prednostovia Krajských úradov
	vedúci Úradu vlády SR